3.7.2023
ET
Euroopa Liidu Teataja
C 235/63
Andmed EUIPO menetluse kohta Vaidlusaluse kaubamärgi taotleja: hageja Vaidlusalune kaubamärk: ELi sõnamärgi „Bonami“ taotlus – registreerimistaotlus nr 18 009 799 Menetlus EUIPOs: vastulausemenetlus Vaidlustatud otsus: EUIPO viienda apellatsioonikoja 23. veebruari 2023. aasta otsus asjas R 1291/2022-5 Nõuded Hageja palub Üldkohtul: — tühistada vaidlustatud otsus jätta vastulause tervikuna rahuldamata; — mõista kohtukulud välja EUIPO-lt ja teiselt menetluspoolelt.
Väited — Vastulause põhjenduste (digitaalselt) esitamist puudutavate menetluseeskirjade rikkumine; — Euroopa Parlamendi ja nõukogu määruse (EL) 2017/1001 artikli 8 lõike 1 punkti b rikkumine.
13. mail 2023 esitatud hagi – WI versus komisjon (Kohtuasi T-249/23) (2023/C 235/77) Kohtumenetluse keel: itaalia Pooled Hageja: WI (esindaja: advokaat M. Velardo) Kostja: Euroopa Komisjon Nõuded Hageja palub Üldkohtul: — tühistada 5. mai 2022. aasta otsus, millega hagejat ei kantud konkursside EPSO/AD/380/19-AD7 ja EPSO AD/380/19-AD9 reservnimekirja; — tühistada 15. juuli 2022. aasta otsus, millega jäeti rahuldamata taotlus vaadata uuesti läbi konkursside EPSO/AD/380/19-AD7 ja EPSO AD/380/19-AD9 reservnimekirja kandmata jätmine; — tühistada ametisse nimetava asutuse 10. veebruari 2023. aasta fiktiivne otsus, mis tehti pärast EPSO neljakuist vaikimist ning millega jäeti Euroopa Liidu ametnike personalieeskirjade (edaspidi „personalieeskirjad“) artikli 90 lõike 2 alusel 10. oktoobril 2022 esitatud kaebus rahuldamata; — mõista kohtukulud välja komisjonilt.
Väited ja peamised argumendid Hagi põhjenduseks esitab hageja seitse väidet. — Esimese väite kohaselt on rikutud õigusnorme, mis reguleerivad keeltekasutuse korda liidu institutsioonides.
Kirjaliku ja suulise katse sooritamine muus keeles (inglise ja prantsuse keel) kui hageja emakeeles ei võimaldanud hinnata tema pädevust nõuetekohaselt, kuna katsete tulemus sõltus ühtlasi tema keelteoskusest.
Selle tulemusel rikuti ka personalieeskirjade artiklit 27.